LEGISLATÍVNA RADA VLÁDY
     SLOVENSKEJ REPUBLIKY

								Na rokovanie vlády SR
								dňa 13. apríla 2005
								K materiálu č. 4640/2005
								K bodu č.: 1

S T A N O V I S K O

k návrhu poslanca Národnej rady Slovenskej republiky Ľubomíra Lintnera na vydanie zákona, ktorým sa mení a dopĺňa zákon č. 222/2004 Z.z. o dani z pridanej hodnoty (tlač 1056)

I.

Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal dňa 24. augusta 2004 listom predseda Národnej rady Slovenskej republiky predsedu vlády o zaujatie stanoviska vlády k návrhu poslanca Národnej rady Slovenskej republiky Ľubomíra Lintnera na vydanie zákona, ktorým sa mení a dopĺňa zákon č. 222/2004 Z.z. o dani z pridanej hodnoty (tlač 1056).

Na rokovanie vlády Slovenskej republiky predkladá návrh podpredseda vlády a minister financií Ivan Mikloš.

II.

Predmetom návrhu novely zákona je doplnenie § 75 ods. 6 zákona, ktorým sa zabezpečí, aby elektronicky vyhotovená faktúra obsahovala elektronický podpis podľa osobitného predpisu, ktorým je zákon č. 215/2002 Z.z. o elektronickom podpise a o zmene a doplnení niektorých zákonov v znení zákona č. 679/2004 Z.z.

Navrhovateľ uvádza, že návrh zákona si nevyžiada zvýšené finančné nároky na štátny rozpočet, na rozpočty vyšších územných celkov, miest a obcí, ani osobitné personálne a organizačné zabezpečenie, s čím sa stotožnila aj sekcia rozpočtovej politiky Ministerstva financií Slovenskej republiky.  
 
 Ministerstvo financií Slovenskej republiky ako predkladateľ návrhu zákona na rokovanie vlády SR odporučilo vysloviť nesúhlas s predloženým návrhom.

Legislatívna rada vlády Slovenskej republiky prerokovala predmetný návrh zákona na svojom zasadnutí dňa 5. apríla 2005.  Stotožnila sa so stanoviskom Ministerstva financií Slovenskej republiky a odporúča vláde Slovenskej republiky vysloviť nesúhlas s návrhom zákona z dôvodu, že predmetnú problematiku je potrebné riešiť vo vládnom návrhu zákona, ktorým sa bude meniť a dopĺňať zákon č. 222/2004 Z. z. o dani z pridanej hodnoty v znení neskorších predpisov, s tým že ministerstvo financií preskúma či nie je postačujúca úprava v Občianskom zákonníku a v zákone č. 215/2002 Z.z.

     III.

Návrh

STANOVISKO
vlády Slovenskej republiky

k návrhu poslanca Národnej rady Slovenskej republiky Ľubomíra Lintnera na vydanie zákona, ktorým sa mení a dopĺňa zákon č. 222/2004 Z.z. Národnej rady Slovenskej republiky o dani z pridanej hodnoty (tlač 1056).

Vláda Slovenskej republiky nesúhlasí s návrhom poslanca Národnej rady Slovenskej republiky Ľubomíra Lintnera na vydanie zákona, ktorým sa mení a dopĺňa zákon č. 222/2004 Z.z. Národnej rady Slovenskej republiky o dani z pridanej hodnoty (tlač 1056) z dôvodu, že predmetnú problematiku bude riešiť vo vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov s účinnosťou od 1.januára 2006 tak, aby bola zabezpečená väčšia prehľadnosť všetkých zmien zákona.

Návrh má ešte nasledovné legislatívno-technické nedostatky:

K názvu
-	v názve návrhu je potrebné vypustiť slová „mení a“ a slová „Národnej rady Slovenskej republiky“ a ďalej na konci doplniť slová „v znení neskorších predpisov“.

K článku I
-	v úvodnej vete je potrebné vypustiť slová „Národnej rady Slovenskej republiky“ a ďalej na konci doplniť slová „v znení zákona č. 350/2004 Z.z. a zákona č. 651/2004 Z.z. sa dopĺňa takto:“,
-	v bode 1 je potrebné slová „vkladá druhá veta, ktorá znie“ nahradiť slovami „na konci pripája táto veta“,
-	v poznámke pod čiarou je potrebné vypustiť slová „Národnej rady Slovenskej republiky“ a ďalej na konci doplniť slová „v znení zákona č. 679/2004 Z.z.“.

K článku II
   -  v návrhu chýba určenie konkrétneho dátumu účinnosti zákona.

Bratislava 8. apríla 2005
Vypracoval: M. Habrman

Schválil:     Štefan Grman
                 generálny riaditeľ
             sekcie vládnej legislatívy

 

                                                                                  Daniel L i p š i c
						                     podpredseda vlády SR,	
                                                                        minister spravodlivosti SR
                                                             a predseda Legislatívnej rady vlády SR